
Helyi termékek piacnövelési lehetőségei Tiszaföldváron

Az OTDK dolgozat témája a helyi termékek piacnövelési lehetőségei Tiszaföldváron.
A világ egyetlen holisztikus egység, melynek minden része és összetevője, összefügg, kölcsönkapcsolatban áll a többi résszel. bármelyik részének változása módosulásokat okoz a többi részben is. A vidékfejlesztés fontos kiinduló pontja, hogy a vidékfejlesztés érdeklődésének középpontjában mindig az emberek, az emberi közösségek vannak.
A dolgozat célkitűzése , hogy megoldást találjon, adott településen a helyben készült , előállított termékek piacának növelésére. Ezen cél elérése közben megoldást ad a munkanélküliség csökkentésére, területrendezésre,turizmusfejlesztésre és a közbiztonság javítására.
Az alkalmazott módszertan felhasználja a hazai és külföldi szakértők megállapításait, hazai és külföldi példákat elemez. A dolgozat készítése során termelői fórum és vásár lett szervezve, interjú készült, külföldi tanulmány út tapasztalatai lettek elemezve, illetve kérdőíves mérés készült.
A programot az emberek, az emberi közösségek részvételével kell és lehet végrehajtani.
Helyi erőforrások felhasználásával, „Aranykert” program néven, táj rehabilitációs , turisztikai és foglalkoztatási program indítását javaslom. ennek részei a mezőgazdasági termelés fejlesztése, agrárpiac, a helyi termékek piacnövelése, agroturizmus fejlesztése. Szükséges a tulajdoni viszonyok rendezése. Vissza kell állítani a hagyományos szőlő gyümölcs termelést, a mai kor elvárásainak megfelelően. Az egész program koordinálására létre kell hozni a Helyi Termelők Szövetségét. Helyi termelői piacot kell létre hozni, hetente egy alkalommal. Virtuális piactér kialakítása a helyi termékeknek a város honlapján. Hagyományokra épülő fesztivál szervezésével, népszerűsíthetőek a helyi termékek.
A program minden eleme a helyi termékek eladását segíti. Megvalósításával megoldódik a helyi termékek értékesítési problémája. Csökken a munkanélküliség és az elvándorlás. Növekszik a turizmus, jobb minőségű, helyben termelt élelmiszerhez juthatnak a településen élők és az ide látogatók egyaránt.
 



